మెక్సికో నుంచి అక్రమంగా సరిహద్దులు దాటుతున్న వారికి అడ్డుకట్ట వేయడానికి అమెరికా అధ్యక్షుడు డొనాల్డ్ కొన్ని కఠిన నిర్ణయాలు తీసుకున్న విషయం తెలిసిందేదా. ఇలా వచ్చిన వాళ్లలో తల్లిదండ్రుల నుంచి పిల్లలను వేరు చేసి వాళ్లను టెండర్ ఏజ్ షెల్టర్లకు పంపిస్తున్నారు. తమ తల్లిదండ్రులు కనిపించక ఆ పిల్లలు తెగ ఏడుస్తున్నారు. ఇప్పటికే వాళ్లకు సంబంధించిన ఆడియో క్లిప్పులు వైరల్గా మారాయి. ఓ రెండేళ్ల చిన్నారి ఏడుస్తున్న ఫొటో కూడా ప్రపంచాన్ని ఎంతలా కలిచి వేసిందో మనం చూశాం. అయితే ఈ వార్త చదువుతున్న సమయంలో ఓ టీవీ యాంకర్ భావోద్వేగానికి గురైంది. లైవ్లోనే ఆ వార్త చదవలేక ఏడ్చేసింది. ఎంఎస్ఎన్బీ చానెల్కు చెందిన యాంకర్ రేచల్ మాడో ఇప్పుడే అందిన వార్త అంటూ ఆ న్యూస్ చదవబోయి కంటతడి పెట్టింది. ఇప్పుడీ వీడియో వైరల్గా మారిపోయింది.
మెక్సికో అమెరికా సరిహద్దులో ట్రంప్ ప్రభుత్వం ప్రత్యేకంగా టెండర్ ఏజ్ షెల్టర్లను ఏర్పాటు చేసి అక్రమంగా వలస వచ్చే వారి పిల్లలను అక్కడికి తరలిస్తున్నది. అభంశుభం తెలియని ఆ చిన్నారులు తమ తల్లిదండ్రుల దగ్గరికి వెళ్లలేక ఏడుస్తూనే ఉన్నారు. ఇప్పటికీ ఈ దారుణాలను సంబంధించిన ఎన్నో ఫొటోలు వీడియోలు ఆడియో క్లిప్పులు సోషల్ మీడియాలో వైరల్గా మారాయి. ట్రంప్ ప్రభుత్వంపై పెద్ద ఎత్తున విమర్శలు కూడా వచ్చాయి. ఈ క్రమంలోనే ఆ న్యూస్ యాంకర్ ఏడుస్తున్న వీడియో కూడా వైరల్ అయింది. అయితే ఆ తర్వాత ఆమె క్షమాపణలు చెప్పింది. తనను తాను నియంత్రించుకోలేకపోయినట్లు ఆమె తెలిపింది. ట్విటర్లో ఆమెకు మద్దతుగా ఎంతోమంటి ట్వీట్లు చేస్తున్నారు.
మెక్సికో సరిహద్దులో సాగుతున్న కుటుంబాల ఎడబాటును ఆపాలని ట్రంప్ కుమార్తె ఇవాంకా ట్రంప్ తన తండ్రికి విజ్ఞప్తి చేశారు. ఈ విషయాన్ని స్వయంగా ట్రంప్ వెల్లడించినట్టు సీఎన్ఎన్ వాషింగ్టన్ పోస్ట్ వార్తా సంస్థలు తెలిపాయి. ఇవాంకా నుంచి ఎటువంటి బహిరంగ ప్రకటన వెలువడనప్పటికీ రిపబ్లికన్ సభ్యులతో సమావేశం సందర్భంగా తన కుమార్తె వ్యాఖ్యలను ట్రంప్ వివరించినట్టు ఆ వార్తా సంస్థలు పేర్కొన్నాయి. కుటుంబాల ఎడబాటు సందర్భంగా పిల్లల హృదయ విదారకమైన ఏడ్పులకు సంబంధించిన దృశ్యాలను తాను చూశానని ఈ సంక్షోభాన్ని వెంటనే ముగించాలని ఇవాంకా తనను కోరినట్టు ట్రంప్ తెలిపారు. తాను కూడా ఆ దృశ్యాలను చూశానని అవి ఎంతో బాధాకరంగా ఉన్నాయని ఆయన వ్యాఖ్యానించారు. ఒక చట్టపరమైన పరిష్కారాన్ని కనుగొనాల్సి ఉందని చెప్పారు.
ఇలా అక్రమంగా సరిహద్దులు దాటి అమెరికాలోకి వస్తున్న కుటుంబాలను అరెస్టు చేసి తల్లిదండ్రులను పిల్లలను వేరుచేయడంపై సర్వత్రా విమర్శలు వ్యక్తం కావడంతో అధ్యక్షుడు ట్రంప్ తన మనస్సు మార్చుకున్నారు. అక్రమ వలసదారుల కుటుంబాలను విడదీసి తల్లిదండ్రులను పిల్లలను వేరుచేయకుండా అధికారిక ఉత్తర్వులను జారీ చేస్తామని ఆయన ప్రకటించారు. ఇకపై కుటుంబాలను కలిపే ఉంచుతామని చెప్పారు.
mexico nunchi akramamgaa sarihaddulu daatutunna vaariki addukatta veyadaaniki america adhyakshudu donald konni kathina nirnayaalu teesukunna vishayam telisindeda. ilaa vachina vaallalo tallidandrula nunchi pillalanu vaeru chesi vaallanu tender ej shelterlaku pampistunnaaru. tama tallidandrulu kanipinchaka aa pillalu tega edustunnaru. ippatike vaallaku sambandhinchina audio klippulu vairalga marai. oo rendella chinnari edustunna foto kuudaa prapanchaanni entalaa kalichi vesindo manam chusham. ayithe ee vaarta chaduvutunna samayamlo oo tv yankar bhavodveganiki guraindi. laivlone aa vaarta chadavaleka edchesindi. msnb chaanelku chendina yankar rechal mado ippude andina vaarta antuu aa neus chadavaboi kantatadi pettindi. ippudi veedio vairalga maaripoyindi.
mexico america sarihaddulo trump prabhutvam pratyekamgaa tender ej shelterlanu erpaatu chesi akramamgaa valasa vache vaari pillalanu akkadiki taralistunnadi. abhamsubham teliyani aa chinnarulu tama tallidandrula daggariki vellaleka edustune unnaaru. ippatikee ee daarunaalanu sambandhinchina enno photolu veediyolu audio klippulu soshal medialo vairalga marai. trump prabhutvampai pedda ettuna vimarsalu kuudaa vachayi. ee kramamlone aa neus yankar edustunna veedio kuudaa vairal ayindi. ayithe aa tarvaata aame kshamaapanalu cheppindi. tananu taanu niyantrinchukolekapoya aame telipindi. twiterlo aameku maddatugaa enthomanti tweetlu chestunnaru.
mexico sarihaddulo saagutunna kutumbala edabaatunu aapaalani trump kumarte ivanka trump tana tandriki vignapti chesaru. ee vishayaanni swayamgaa trump velladinchinattu cnn vashington post varta samsthalu telipai. ivanka nunchi etuvanti bahiranga prakatana veluvadanappatiki repablican sabhyulatho samavesam sandarbhamgaa tana kumarte vyaakhyalanu trump vivarinchinattu aa varta samsthalu perkonnayi. kutumbala edabaatu sandarbhamgaa pillala hrudaya vidaarakamaina edpulaku sambandhinchina drushyaalanu taanu chusanani ee sankshobhaanni ventane muginchaalani ivanka tananu korinattu trump telipaaru. taanu kuudaa aa drushyaalanu chusanani avi entho baadhaakaramgaa unnaayani aayana vyaakhyaaninchaaru. oka chattaparamaina parishkaaraanni kanugonalsi undani cheppaaru.
ilaa akramamgaa sarihaddulu daati americaloki vastunna kutumbaalanu arestu chesi tallidandrulanu pillalanu verucheyadampai sarvatra vimarsalu vyaktam kaavadamtho adhyakshudu trump tana manassu maarchukunnaaru. akrama valasadaarula kutumbaalanu vidadeesi tallidandrulanu pillalanu verucheyakunda adhikaarika uttarvulanu jaarii chestamani aayana prakatinchaaru. ikapai kutumbaalanu kalipe unchutaamani cheppaaru.